《满庭芳 送吴初明南还秣陵》
清代·陈维崧

飒沓寒鸦，聊萧冻叶，西风压雪将低。芦沟南下，立马惜分携。

此去鸡笼山馆，江梅瘦、恰与檐齐。都门事，墙头过酒，烂醉懒重提。

当时。临发日，王郎作画，送别青溪。看无多几笔，不数迂倪。

勿论风流二老，相关甚、正有邻奚。长须到，欢迎隔浦，仍是杜家稽。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。